John Vertin

**John Vertin** (opprinnelig **Johann** etternavn noen ganger skrevet **Wertin**, 17. juli 1844  Dobliče i hertugdømmet Kärnten i keiserriket Østerrike - det senere Črnomelj i Slovenia, død 26. februar 1899 i Marquette i USA) var en slovenskfødt amerikansk prelat, og katolsk biskop av bispedømmet Sault Sainte Marie og Marquette i Michigan fra 1879 til sin død i 1899.
## Liv og virke
### Bakgrunn
John Vertin ble født 17. juli 1844 i Dobliče i hertugdømmet Kärnten i keiserriket Østerrike (dagens Črnomelj, Slovenia) og døpte Johann Vertin.. Han var det andre av fire barn av Joseph og Maria (*født* Deržaj) Vertin. Han fikk sin tidlige utdannelse ved gymnasiet i Novo Mesto.

Joseph Vertin var en kjøpmann som kom til USA i 1852. Han bosatte seg i Michigan og åpnet landhandeler i Hancock og Calumet (senere kjent som *Vertin Gallery*). Joseph Vertin returnerte til Kärnten i 1857. 

I en alder av 18 år ankom John Vertin New York med foreldrene og søsknene sine den 7. juli 1863, og dro til Michigan. Vertin begynte på *Saint Francis de Sales Seminary* i St. Francis i Wisconsin i 1864 for å studere til prest.

### Prest
Vertin ble ordinert til prest for Sault Sainte Marie og Marquette den 31. august 1866 av biskop Frederic Baraga. Det var den første ordinasjonen som ble utført i Marquette i Michigan.

Vertins første oppdrag var som sogneprest i *Saint Ignatius Loyola* menighet i Houghton i Michigan, hvor han tjenestegjorde fra 1866 til 1871. Han ble deretter overført til *Saint Paul's menighet* i Negaunee, og ble der i åtte år. Begge var vanskelige oppgaver, med menigheter med troender som snakket mange forskjellige språk, og spesielt *Saint Paul's* var tynget av betydelig gjeld.

### Biskop av Sault Sainte Marie og Marquette
Den 16. mai 1879 ble Vertin utnevnt til den tredje biskop av bispedømmet Sault Sainte Marie og Marquette av pave Leo XIII. Han etterfulgte biskop Ignatius Mrak, og var den tredje slovenske biskopen for bispedømmet, som var blitt ledet av biskop Baraga før Mrak. Han mottok sin bispevigsel den 14. september 1879 fra biskop Michael Heiss, med biskopene Caspar Borgess og John Spalding som medkonsekrerende, ved *Saint Paul's* i Negaunee.

I en alder av 34 år ble Vertin den yngste katolske biskopen i landet. 

Litt under en måned etter innsettelsen hans, brant *St. Peter-katedralen* i Marquette ned til grunnen. Dette var angivelig en brannstiftelse begått av noen sinte sognebarn. på grunn av fjerningen av katedralens pastor, pastor John Kenny. Vertin gjenoppbygde katedralen, la ned hjørnesteinen i juni 1881 og innviet den nye bygningen i juli 1890. Hovedalteret var en gave fra Vertins far, og et sidealter ble donert av Vertins svoger.

Fra oktober til november 1884 deltok Vertin på det tredje plensumsmøte i Baltimore. Han satt i rådets komité for kristen lære og hadde med seg pastor Francis Weninger som sin teolog. I 1889 innkalte Vertin til en konferanse med bispedømmets prester, som opprettet et fond for syke prester og krevde at alle katolske barn skulle gå på katolsk skole. I løpet av sine 20 år som biskop, overvåket Vertin en økning i bispedømmets katolske befolkning fra 20.000 til 60.000, antallet kirker fra 27 til 56, og antallet prester fra 20 til 62.

### Død og arv
John Vertin døde i Marquette den 26. februar 1899, i en alder av 54 år. 

Han er gravlagt i krypten i St. Peter-katedralen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget, P.S.S. (1763-1850) *1810
* Erkebiskop James Whitfield (1770-1834) *1828 
* Biskop John Baptist Purcell (1800-1883) *1833
* Erkebiskop John Martin Henni (1805-1881) *1844
* Erkebiskop Michael Heiss (1818-1890) *1868
* Erkebiskop *John Vertin* (1844-1899) *1879

## Referanser